Thielsen var søn af [[Københavns Frihavn|frihavnsdirektør]] [[Oscar Thielsen]] og Ebba f. Herforth. Han blev student fra [[Ordrup Gymnasium]] i [[1932]] og [[cand. jur.]] i [[1940]]. Derpå blev han ansat som sekretær i [[Finansministeriet|Finansministeriets]] skattedepartement, hvor han i [[1965]] avancerede til kontorchef. Samtidig var han tilknyttet [[Landsskatteretten]], hvor han tillige fra [[1973]] til [[1984]] virkede som retsformand. Efterfølgende var Thielsen redaktør for en samling dobbeltbeskatningsaftaler for Skatteforlaget og medredaktør af tidskriftet ''Skat Udland'', ligesom han gennem hele sit virke havde været medforfatter på flere juraomhandlende skrifter. Han sad tillige i bestyrelsen for en række familielegater, bl.a. ''Det Herforthske Familielegat'', og var udnævnt [[Ridder af Dannebrog]].
Personbillede_savnes